
EVELYN WEVER-CROES 


RECEPCION NA HONOR DI JOKE BRANDT, 
EMBAHADORA DI REINO NA NEW YORK PA 


UNITED NATIONS (UN) 


| 
Diahuebs anochi a tuma luga na Museo Archeologico 
Nacional Aruba (MANA), un recepcion cultural na honor di e 
Embahadora di Reino na New York pa United Nations (UN), 
señora Joke Brandt. Esaki ta e prome biaha cu un representante 
pa Reino ta bishita Aruba cu e proposito pa crea un miho 
comprendemento di e necesidadnan di Aruba y haya un miho 
sentido di e multiculturalismo di Reino Hulandes pa asina duna 
mas contenido y forma na su funccion como representante pa 
Reino Hulandes. 


Na yegada na Museo Archeologico, Prome Minister Evelyn 
Wever-Croes hunto cu sefiora Joke Brandt, a wordo ricibi pa 
e director di museo sefior Pancho Geerman cu a duna Prome 
Minister y sefiora Brandt un recorido di e museo na unda nan 
por a aprecia diferente obra. 


Despues di e recorido, a sigui un ceremonia na unda sefiora 
Brandt a hiba palabra sigui pa Prome Minister di Aruba. 


Durante su discurso, Prome Minister a yama un bon bini na 
señora Brandt y a gradici'e pa a tuma riba su mes e iniciativa pa 
bin wak y scucha con e lo por asisti Aruba na un miho manera. 
Esnan presente por a acerca sefiora Brandt y comparti cu ne 
tur nan deseonan y preocupacionnan. 


E tema principal di e anochi aki tabata arte, cultura y genero na 
unda a enfoca riba arte y cultura den e prome parti di anochi 
sigui pa genero den e segundo parti. Durante e secion di 
arte y cultura, artistanan local tabata tin e oportunidad di haci 
nan presentacion, mustrando asina con Arubianonan ta biba, 
experencia y interpreta arte. 


Diaiuna TA. Februgri 2022 EETA 


Continuacion RECEPCION NA HONOR DI JOKE BRANDT.... 


E siguiente parti di anochi tabata dedica na e tema di genero 
cu pa Aruba ta un tema di suma importancia. Sefiora Joke 
Brandt hunto cu e otro representantenan femenino di UN, ta 
di gran apoyo pa loke ta trata e desaroyo y implantacion di e 
“gender policy” aki y a priminiti Aruba pa yuda den e ehecucion 
di esaki. 


Den cooperacion cu Universidad di Aruba, Gobierno ta 
organisando huun evento importante den cuadro di Dia 
Internacional di Hende Muhe na Maart 2022. Durante e evento 
aki lo presenta e “gender policy” pa prome biaha den historia 
di Aruba. 

Finalmente, Prome Minister a gradici un biaha mas sefiora 
Brandt pa su apoyo valioso, como tambe tur cu a organisa 
e evento exitoso aki. Tambe el a gradici su coleganan pa e 
apoyo y tur esnan presente pa e amor y dedicacion cu cada 
un tin pa pais Aruba. 


Prome Minister Evelyn Wever-Croes a expresa, “ta e amor y 
dedicacion di cada persona ta loke ta duna Gobierno e forsa 
pa saca pais Aruba di e crisis y hib'e na e progreso y bienestar 
cu tanto e isla mester”. 

Prome Minister Evelyn Wever-Croes: 


BISHITA DI ‘KENNISMAKING' DI 
SECRETARIO DI ESTADO NOBO, SENORA 
ALEXANDRA VAN HUFFELEN 


Secretario di Estado nobo, sefiora Alexandra van Huffelen ta 
haciendo bishitanan di ‘kennismaking’ na islanan di Reino den 
e parti Caribense. E siman aki desde diamars 15 pa diahuebs 
17 di februari, Secretario di Estado Van Huffelen lo ta na 
Aruba. Lo bay tin varios reunion y dia 17 lo clausura e bishita 
cu un conferencia di prensa conhunto prome cu e sali pa Sint 
Maarten. 


Prome cu Aruba, van Huffelen a bishita Corsou y Boneiro. 
Despues e lo sigui pa Sint Maarten, Saba y Sint Eustasius. 
E intencion di su bishita ta pa e cera conoci cu e islanan y e 
gobernantenan pa asina conoce otro y establece un relacion 
tambe pa sigui traha hunto. 


Riba su agenda durante su bishita na Aruba, Van Huffelen lo 
reuni cu Gobernador. Despues e lo reuni cu Prome Minister 
Evelyn Wever-Croes y despues lo reuni tambe cu henter 
Conseho di Minister. Tambe e tin reunionnan cu Presidente di 
Parlamento, cu Banco Central, cu personanan cu ta representa 
e sector turistico, comercial, cuido y lo atende tambe cu nos 
artistanan local cu ta un gesto hopi bunita di su parti. Van 
Huffelen lo bishita Casa Cuna y Parke Nacional Arikok pa 
asina e haya un miho bista di kico tur ta biba na Aruba. 


Esaki, Prome Minister a indica, ta e prome bishita di Van 
Huffelen pa e conoce y no un bishita pa trata temanan cu ta 
habri den extenso. Aruba sinembargo a prepara algun punto 
importante riba agenda. E punto mas importante aworaki ta 
e recorte salarial. E peticion di Aruba pa nos stop e recorte e 
afia aki, a wordo nenga den e reunion di Conseho di Minister 
di Reino. 


“Sinembargo nos a palabra cu nos lo bay sigui papia pa 
mira con nos por yega na loke nos ta yama ‘afbouwen van 
de versoberings maatregelen’. Nos tur sa kico a pasa ora cu 
Covid a bati na nos porta. Hulanda a bisa nos tin cu baha 
nos gastonan di personal. Nos a bay cu un proposicion y awor 
Hulanda a mara esey como un condicion pa nos haya sosten di 
likides. Pues tanten nos ta haya e sosten di likides, nos mester 
sigui corta e 12.6%”, Prome Minister a duna di conoce. 


Prome Minsiter a enfatisa cu Gobierno kier brinda perspectiva 
na sector publico y semi-publico. E perspectiva di ki dia ta stop 
e recorte. Siman pasa huez tambe a duna Gobierno rason pa 
cu esaki y ta importante pa brinda perspectiva, pa tin un bon 
bista ki dia esaki ta caba. Esaki ta un tema cu sigur lo wordo 
papia cu Secretario di Estado. 


Tambe Prome Minister a haya peticion di sindicato TOPA nan 
tambe haya un reunion cu Secretario di Estado Van Huffelen. 
Ta importante pa bisa cu no ta Gobierno ni Prome Minister 
Evelyn Wever-Croes ta regla e agenda di e Secretario di 
Estado sino VNO. 


PROME MINISTER 
EVELYN WEVER-CROES 


“Pero lo tabata berdad bon si e por scucha di e sindicatonan 
pero mi ta compronde cu talves esey no ta posibel”. 


Riba agenda di Aruba tambe ta poni e tema di e debe cu 
Hulanda y con Aruba lo paga e debe bek. Aruba a presta 1.2 
biyon florin di Hulanda y Gobierno kier yega na areglonan cu 
ta faborece Aruba den repago di e debe aki. Prome cu Covid 
ya caba e debe tabata redobla pa motibo di mal maneho di e 
Gobierno di AVP y e crisis di Covid a bin acerca. 


“Esaki tambe ta un punto hopi imporatnte pa Aruba pasobra ta 
depende di e repago aki di e debe di Hulanda, con lihe nos ta 
bay sali di e crisis aki”, Prome Minister a enfatisa. 


Propechando cu Secretario di Estado van Huffelen ta Secretario 
di Estado di Asuntonan di Reino y Digitalisacion, lo trata e tema 
di digitalisacion tambe. Aruba tin un proyecto hopi ambisioso di 
eGovernment. Gobierno ta mira hopi oportunidad cu por yuda 
promove e agenda di digitalisacion mas lihe especialmente si 
por tin acceso na mas fondo. Mas fondo nos haya mas lihe nos 
ta caba cu e proceso di digitalisacion di e-Government cu e 
meta principal pa mehora e servicio cu ta wordo duna na cada 
ciudadano cuminsando pa reduci tempo di para warda den rij 
pa busca papelnan na oficinanan di Gobierno. Esaki lo duna 
e ciudadano mas tempo liber pa dedica na otro cosnan cu ta 
mehora e calidad di bida di famianan. 


“Mi ta premira cu e reunionnan riba agenda cu Secretario di 
Reino van Huffelen ta bay ta reunionnan positivo, ohala tambe 
cu e resutlado ta hopi fructifero”, Prome Minister Evelyn Wever- 
Croes a duna di conoce. 


Pa lesa mas tocante e biahe di Secretario di Estado Van 
Huffelen, bishita e pagina online, Rijksoverheid.nl. 


https://www.rijksoverheid.nl/actueel/nieuws/2022/02/04/ 
staatssecretaris-alexandra-van-huffelen-bezoekt- 
caribisch-deel-van-het-koninkrijk 

MINISTER XIOMARA MADURO 
Finansa y Cultura 

Kedo sin cumpli to pone bienestor di henter Arubo no peliger 


Den e dianan aki cu 
tin un caso sumario 
tumando luga cu ta trata 
e recorte di 12, 6% den 
il sector publico, ta bon pa 
bolbe recorda tur hende 
con e recorte di 12,6% 
a origina, pa asina e 
informacion corecto por 
wordo usa den e debate 
publico riba e topico aki 
nan. 


Na maart 2020 na momento cu Aruba mester a sera su 
frontera y Gobierno a keda sin mucho entrada, Minister di 
Finansa mester a haci un ehercicio di emergencia pa asina 
por a cubri tur e gastonan vital di gobernacion y percura pa e 
servicionan vital manera SVB y AZV por a keda stabiel. Aki ta 
unda a purba corta tur caminda un poco pa asina por a sigura 
e pago di e servicionan vital tanten cu ta warda riba e yudansa 
cu a pidi na Hulanda. Di e presupuesto a logra corta alrededor 
di 90 miyon florin di cual un parti tabata gasto di personal di 
Gobierno cu a suma un recorte di 12,543% y cu efectivamente 
ta bira un recorte di 12,6%. E recorte a consisti di 5% di 
salario, 50% di vakantieuitkering, 50% di reparatietoeslag y 
50% di najaarstoeslag. E prima cu ta wordo paga na januari, 
e voorjaarstoeslag, a keda intacto pa motibo cu ora a haci e 
ehercicio di emergencia a tene na cuenta e gastonan te cu 
31 december 2020. Esaki ta e origin di e recorte aki. Parti 
di e resultado di un recorte di emergencia den Presupuesto 
2020 pa por a enfrenta e pandemia wardando yudansa for di 


Hulanda. 


Gobierno a haci e calculonan necesario y a manda un peticion 
pa yudansa di Hulanda. Desde inicio Hulanda a indica bon cla 
cu nan no ta duna un debchi si Aruba mes no haci un sacrificio. 
Esey ta e punto di salida pa Hulanda presta Aruba placa pa 
nos por enfrenta y surpasa e reto economico y financiero cu 
e pandemia a trece cune. Pa presta Aruba placa, Conseho di 
Minister di Reino a pidi conseho for di CAFT pa asina nan haya 
sa kico asina por a pone como condicion pa e prestamo. Nan 
a mira e esfuerso cu Gobierno di Aruba a haci pa mantene e 
ordo y dignidad di e Pueblo na momento cu e pandemia a haci 
su entrada y nan a recomenda Conseho di Minister di Reino 
pa haci un recorte asina un condicion pa duna e prestamo. 
Gobierno di Aruba ningun momento a bin cu e recorte aki como 
un condicion. Ta con Aruba por pone condicion pa Hulanda 
siendo cu ta nan ta presta e placa? Esey ta ilogico. E ehercicio 
di emergencia cu Aruba a haci, a wordo etala pa Conseho di 
Minister di Reino como un condicion pa Aruba haya placa fia. 
E mesun organo aki ta esun cu a dicidi di pone e recorte aki 
como un condicion generico pa presta placa na e otro Paisnan 
den Reino tambe. 


E ta bisto, cu keda sin cumpli cu e recorte di 12,6% proponi 
como condicion di Hulanda, lo a pone e prestamo di Hulanda 
na peliger y esaki lo a pone e bienestar di henter Aruba na 
peliger. Si no a cumpli cu condicion y Aruba a keda sin haya 
prestamo, awe nos lo ta hibando un discusion full diferente y nos 
lo tabata debati riba ken lo mester a carga e responsabilidad y 
ken mester wordo culpa cu Aruba a keda sin ricibi prestamo y 
a keda mas mal para economicamente y financieramente. 

MINISTER MADURO DI CULTURA TA BRINDA 
INFORMACION RIBA PARADA NACIONAL DI LUZ 


Gobierno di Aruba den antesala di e celebracion di Nos Dia 
Nacional, ta organisa un Parada Nacional di Luz den cual 
e colornan di e bandera di Aruba lo briya den e cayanan di 
Oranjestad. 


E evento publico aki ta parti di e ‘exit strategy' cu ta aplica pa 
Aruba por bay bek na normalidad despues di un temporada di 
2 aña cu nos Pais a enfrenta e crisis cu e pandemia a trece 
cune. Carnaval ta un di e eventonan publico y cultural cu 
no por a tuma lugar mas y pesey como strategia di salida, 


Gobierno den bon cooperacion cu ATA y nos companianan 
estatal ta organisa un parada den cual gruponan di carnaval 
y e bandanan cu ta compafia nan por haya oportunidad di 
recauda fondo pa prepara pa Carnaval na afia 2023. 


Organisacion di e evento publico aki ta den man di Ministerio 
di Cultura hunto cu Comision Celebracion Dianan Nacional 
(CCDN) y Departamento di Cultura. Debi cu fondonan pa e 
actividad ta limita, a reuni cu SMAC, Gruponan Uni y MUSICA 
pa sondea e interes di e gruponan. E gruponan cu a mustra 
interes awor lo mester registra y lo ricibi e reglanan aplicabel pa 
e gruponan y bandanan cu ta participa na e Parada Nacional 
di Luz. Registracion ta tuma lugar na Departamento di Cultura. 
Mas informacion riba e parada lo wordo vocifera pa sr. Lyonel 
Dirksz kende ta keda encarga pa atende cu pregunta di prensa 
y gruponan cu ta participa. 


Aruba, chikito y simpel bo por ta, pero si respeta. E apelacion 
ta pa nos haci bon uzo di e oportunidad cu ta presenta pa 
nos biba nos cultura brindando respet na e colornan di nos 
bandera. Ban percura cu nos participacion y bon comportacion 
haci e parada aki uno existoso y digno di respet pa nos Pais. 


GOBIERNO DI ARUBA 

MINISTER DANGUI ODUBER 
Turismo y Salubridad Publico 


For di luna di mei 2020 gobierno di Hulanda a pone como 
condicion pa Aruba haya e di dos tranche di sosten di likides 
cu lo mester corta 60 miyon den gastonan di Algemene 
Ziektekosten Verzerkering (AZV). Un exigencia cu te awe 
Minister Dangui Oduber no ta di acuerdo cune y a pidi gobierno 
hulandes na varios ocasion pa reevalua e decision aki. 


Gobierno di Hulanda te cu awe no kier reevalua e decision aki 
y ta keda para riba e instruccion cu nan a duna. AZV a haci 
diferente ehercicio y ta hopi dificil pa logra un recorte asina. 
Nos ta consciente cu tin reformanan cu mester tuma lugar pa 
keda garantisa e cobertura cu ta wordo ofreci actualmente. 


Ministerio di Salud Publico a dicidi di institui un comision 
nacional di cuido na januari 2022 cu participacion di tur 
stakeholders den cuido pa asina nan yuda pensa kiko ta e 
mihor manera pa haci e reformanan den AZV. Den e comision 
nacional di cuido aki, e asociacion di dokternan di cas (HAVA) 
y tambe asociasion di specialistanan (ASHA), ta forma parti. 
Nan atene diferente sesion y a pensa riba alternativanan con pa 
percura pa reformanan tuma lugar. Despues di tur e sesionan 
e comision aki a traha un rapport cu nan recomendacionan cu 
a wordo presenta na Ministerio di Salud Publico y tambe a ser 
comparti cu Parlamento di Aruba. 


Remarcabel di esaki ta e hecho cu e comision aki, segun nan 
raport, kier pone tur presion riba pueblo y nan mes no ta asumi 
hopi responsabilidad di por ehempel traha mas eficiente y 
asina tambe purba na juda mantene y/of reduci gastonan. 


Un di nan recomendacionan tawata pa gobierno introduci un 
contribucion propio (eigen bijdrage) na spoed eisende hulp di 
100 florin. No solamente a recomenda esaki sino a recomenda 
introduccion di eigen bijdrage riba diferente servicionan. 


E discusion di e contribucion propio ta uno cu ya caba tin 
decision riba dje den pasado. Gabinete Mike Eman a tene 
varios dialogo social pa discuti esaki. Riba 31 di juli 2014 a 
firma un acuerdo cu sindicatonan y gremionan pa introduci un 
contribucion propio. 


Minister Oduber a compronde cu HAVA y ASHA lo ta mandando 
un carta pa distancia nan mes di nan recomendacion pa 
contribicion propio. E proceso aki ta uno hopi serio y nos 
mester atende esaki cu tur seriedad. 

ENDY CROES 


A REUNI CU DOW ARUBA RIBA 
TRABAONAN DI RENOBACION DI 
SCOL Y STADION 


Diabierna ultimo Minister di Ensefiansa y Deporte sr. Endy 
Croes a reuni cu director di DOW Aruba, sr. Marlon Croes unda 
a elabora riba diferente proyectonan escolar cu ta pendiente 
manera; infrastructura di scol. DOW tin un ekipo pa traha riba 
e scolnan pa loke ta trata proyectonan chikito. 


Tambe a delinea algun idea pa proyectonan 2022 cu lo wordo 
anuncia mas den futuro. E Mandatrio di Enseñansa y Deporte 
a sigui bisa cu lo tin ekiponan riba caya pa duna sosten na 
scolnan pa cu mantencionan chikito manera; mantene e cura 
limpi, verf y cambia porta. 


Tin plannan pa drecha stadion Guillermo Prospero Trinidad na 


Dakota, pronto un ekipo di DOW hunto cu ekipo di Ministerio 
di Deporte lo bay bishita e stadionnan pa haci un analisis pa di 
eynan DOW por traha y presenta un plan. 


Minister Endy Croes na su turno ta bay sondia tur posibilidad 
pa fondonan necesario Inversionnan tambe lo wordo haci 
den stadion Guillermo Prospero Trinidad manera drecha e 
infrastructura di concret, basha e tribunanan abou y pone 
nobo mester cambia yerba, drecha e ‘atletiekbaan’ y cambia 
tur e luznan pues nos ta papiando di un proyecto grandi, ta 
premira cu pa memey di afia 2022 of di tres kwartaal di afia aki 
e proyecto ta mas concretisa e Mandatario a expresa. E tabata 
un reunion hopi fructifero. 

Recientemente den un encuentro ameno Minister Endy Croes 
y colega Minister Presidente sra. Evelyn Wever — Croes a 
ricibi bishita di e autor Arubano sra. Desiree Correa kende a 
lansa un otro obra titula ‘Drama Real’ den nos dushi idioma di 
Papiamento. 


Sra. Desiree Correa no ta un persona desconoci e tin un 
trayectoria largo den mundo literario di Aruba. Na 1978 sra. 
Correa a gana un concurso na Caracas, Venezuela, cu a spart 
e chispa pa e cuminsa skirbi. Desiree tin varios obra original, 
traduci, obra pa teatro, e la oraganisa y duna tayer di poesia, 
tayer con pa skirbi cuenta pa mucha, tayer pa promocion di 
lesamento etc. Algun buki cu Desiree Correa a publica ta entre 
otro; Elefina Elefante, Mosa's eiland, Drumi Dushi, Compa 
Nanzi, Dofio di curpa, Domi di den mondi etc. 


cu cabey yen di krul cera y color di mispel? Comosifuera esaki 
no ta suficiente, e welo part'i tata ta un homber sumamente 
machista y ta discrimina no solamente color di cuero di un 
persona, sino tambe hende muhe”. Un obra cu ta stimula pa 
tene un discusion y intercambio di idea entre e lesadonan di 
Drama Real. 


Riba portada di e buki nos ta lesa un sinopsis di e storia: “E 
novela ta trata di un pareha locamente namora, cu ta mira 
nan felicidad yega na alcansa un nivel halto cu yegada di nan 
morocho. E yegada di e dos muchanan Jani y Juani ta e colmo 
di felicidad pa e mama. No pa e tata, kende ta sospecha cu su 
señora tabata infiel. Di ki otro manera bo por splica e aspecto 
fisico di rasa preto di e muchanan? Tanto wela como welo part'i 
tata tin desendencia Europeo, di unda anto e muchanan a sali 


Por ultimo Minister Endy Croes ta felicita Desiree Correa cu 
lansamento di un otro bunita obra den nos dushi idioma di 
Papiamento y gradici tur esnan cu a contribui pa haci e buki 
un realidad 'Un tremendo buki cu sigur tur Arubiano mester tin 
den nan coleccion”, e Mandatario a finalisa. 

INISTER GLENBERT F. CROES 


MINISTER GLENBERT CROES A REUNI 
CU DEPARTAMENTO DI LABOR Y 


Recientemente Minister di Labor a reuni cu hefe di tur 
departamentodenDAO.Duranteereuniongeneral, emandatario 
a scucha tur presente pa wak con conhuntamente por logra su 
vision pa e proximo 4 afianan aki pa cu e departamento mes. 
A toca tema di fortificacion di e departamento, recapacitacion 
di personal unda ta necesario, reorganisacion completo di 
DAO conhuntamente cu Departamento di Recurso Humano. 
Reorganisando DAO nos lo ta fortificando e departamento cu 
lo traduci den un miho servicio. DAO ta di suma importancia 
pasobra basicamente ta DAO lo ta encarga cu e reforma 
laboral. Pa cu esaki, tur departamento mester ta riba mesun 
lifia, cu e mesun vision pa futuro. 


E departamentonan cu tabata presente na e reunion general 
tabata departamento di Recurso Humano, Chef d'Bureau, 
Conflicto Laboral, Inspeccion Laboral, Investigacion Laboral, 
Finansas di DAO y e director suplente. 


Un bon reunion durante cual tur departamento den DAO 
por a vocifera nan deseo y preocupacionnan. E siman aki e 
mandatario ta continua cu cada departamento individual. Meta 
ta pa fortifica Departamento di Labor y Inspeccion (DAO). 

Departamento di Salud Publico: 
UPDATE 14 DI FEBRUARI 2022 


Segun resumen di awe 30 persona a recupera y un total di 13 cu un averahe semanal di 26 caso pa dia y un averahe di 
caso nobo ‘Positivity rate’ semanal di 28% pa dia. 

bo di COVID-19 a keda registra di cual ningun (0) ta no- 

residente. E cifranan aki ta representa un ‘Positivity rate bou Actualmente na Aruba tin 11 persona interna cu of debi na 
di nos residentenan di 33%. E cantidad di casonan activo di COVID di cual den ICU no tin ningun (0) persona y riba piso 
COVID-19 pa awe ta 91 y cantidad di fayecidonan relaciona general tin 11. Na Colombia tin actualmente 6 persona den 
cu COVID-19 ta 198. Datos ta ilustra casonan nobo di COVID ICU y ninguno (0) riba piso general. 


14/2/2022 RESIDENTE NO-RESIDENTE 


Casonan Nobo 1 3 O 


70 
Recupera 28776 


Positivo 


Vacuna 


Hospitalisa 

| VACUNA 

Fiha FECE di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur Le hermentnan 
cu nos tin pa caba cu e virus aki na nos isla! 


Ami si” 


Mantene 1.5M Laba man Uza tapa boca 
minimo di distancia frecuentemente TED paden di tur luga 

NO KEDA WARDA PA OPORTUNIDADNAN YEGA NA BO. 
LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


